tomron87/hebrew-wikipedia-sentences-corpus huggingface dataset:
את הדוקטורט שלה סיימה בהנחייתו של ד"ר ברוס מדוקס, אך לאחר התקפת הסינת'ים על מאדים הפך תחום המחקר שלה תאורטי בלבד מאחר שמחקר יישומי בתחום נאסר לחלוטין.
מדוקס והיא ניהלו רומן עד להתקפה על מאדים שהובילה לבריחתו והיעלמותו.בעונתה השנייה של הסדרה, נקלעת ג'וראטי יחד עם שאר הצוות לציר זמן חלופי, ומוטמעת על ידי מלכת הבורג, השריד האחרון לבורג.
בהמשך הופכת בעצמה למלכת הבורג, אך בניגוד לבורג המוכרים, היא מחליטה להטמיע רק ספינות ופרטים שנמצאים במצוקה, רגע לפני המוות, מצילה אותם ומטמיעה אותם לתוך קולקטיב שמאפשר לפרטים שבתוכו עצמאות מסוימת.
בעונה השלישית נחשף שהקולקטיב של ג'וראטי מתקיים במקביל לקולקטיב הבורג הרגיל.
קסטרה טרוי-רייקר היא בתם הצעירה של ויליאם רייקר ודיאנה טרוי.
היא מתגוררת יחד עם שני הוריה על כוכב הלכת נפנת'ה, אליו עברו עקב מחלתו של אחיה הגדול ת'דאוס (ת'אד) טרוי-רייקר שנפטר לאחר מכן.
קסטרה מבלה את מרב זמנה בציד היערות הכוכב ודוברת, מלבד אנגלית, שפות רבות שהמציא אחיה טרם מותו.
היא מעורה בחברה בכוכב ומכירה אנשים שונים העוברים בו בדרכם לכוכבי לכת אחרים.
אלנדרה היא מהנדסת בצי הכוכבים, ובתו של ג'ורדי לה פורג'.
היא משרתת יחד עם אביה במוזיאון הצי.
סידני היא טייסת בצי הכוכבים, ובתו של ג'ורדי לה פורג'.
סידני הייתה מוצבת על סיפונה של ה"טיטאן"-A, שהושקה לאחר מכן מחדש תחת השם "אנטרפרייז"-G
ד"ר ברוס מדוקס היה חוקר קיברנטיקה וראש הקתדרה לרובוטיקה במכון דייסטרום שבאוקינאווה ביפן.
הוא היה החוקר המוביל בתחומו וסייע להגיע לפריצת הדרך שיצרה את האנדרואידים מדגם A500 שסייעו בבניית הארמדה לחילוץ הרומולאנים.
לאחר שהאנדרואידים התקוממו והרגו את כל אנשי צוות המספנה, נאסר המחקר המדעי בתחום הרובוטיקה ומדוקס נמלט לכוכב הלכת גוליון IV שנודע לאחר מכן כקופליוס והמשיך שם במחקרו על שרידיהם של דאטה ו-B-4 יחד עם אלטן איניגו סונג.
השניים הצליחו ליצור גזע של אנדרואידים בעלי מודעות עצמית.בעונתה הראשונה של הסדרה מדוקס נמלט הן מהחוק והן מנושיו, ביניהם ביג'ייזל, ניצל על ידי פיקארד וצוותו, ובסופו של דבר נרצח על ידי אגנס ג'וראטי שטופת המוח.
לוטננט קומנדר רפאלה "ראפי" מוסיקר הייתה הקצינה הראשונה על הוריטי תחת פיקודו של אדמירל ז'אן-לוק פיקארד במהלך מסע ההצלה של הרומולאנים.
מוסיקר הייתה משוכנעת שישנה קנוניה רומולאנית, אך לא יכולה הייתה לאתרה.
עם פרישתו של פיקארד מצי הכוכבים פוטרה גם ראפי שהייתה מזוהה עמו.
ראפי, שאיבדה את משפחתה עקב מחויבותה למשימה, הפכה למתבודדת בקראוון במדבר, והחלה לצרוך סמים ואלכוהול.
מבלי ידעתה היא פועלת תחת הנחייתו של וורף, שנחשף בפניה בהמשך, והשניים חוקרים את התעלומה בצוותא.
ד"ר אדם סונג הוא אחד מאבות משפחת סונג.
גנטיקאי שמנסה לשפר את המין האנושי בעזרת הנדסה גנטית, במסגרתה הוא יוצר עוברים אותם הוא מגדל במעבדה כאילו היו ילדיו, מבלי לגלות להם שהם תוצר של ניסוי.
ד"ר אלטן איניגו סונג הוא בנו של ד"ר נוניאן סונג, ממציאו של דאטה.
סונג הבן המשיך את עבודתו ויצר, יחד עם ברוס מדוקס, אנדרואידים רבים נוספים בעלי תודעה, חלקם כלל אינם מודעים להיותם אנדרואידים.
אדמירל צי קירסטן קלאנסי היא מפקדת צי הכוכבים.
לקלאנסי היסטוריה ארוכה עם ז'אן-לוק פיקארד, והיא נוטרת לו טינה על הראיון שערך עם כתבת טלוויזיה ובו טען נגד החלטת הפדרציה לעצור את הסיוע לרומולאנים, לאחר שטען שהפדרציה איבדה את דרכה.
קלאנסי החלה את דרכה כקצינה זוטרה והתקדמה בסולם הדרגות לדרגת קפטן כיד ימינו של מפקד הצי דאז, ויקטור בורדסון.
לאחר פרישתו של בורדסון התקדמה עד שהגיעה לתפקידה הנוכחי.
קלאנסי משוכנעת שפיקארד הוזה, ומשתכנעת לסייע לו רק לאחר שהוא מציג ראיות חותכות לקנוניה בתוך צי הכוכבים עצמו.
קומנדר כריסטובל "כריס" ריוס היה הקצין הראשון על הספינה "איבן מג'יד" תחת פיקודו של קפטן אלונזו ונדרמיר.
ריוס ראה בונדרמיר דמות אב.
כשה"איבן מג'יד" אספה זוג דיפלומטים מגזע לא מוכר, ריוס נדהם כשונדרמיר ירה שניהם למוות, לטענתו בפקודת "דגל שחור" של צי הכוכבים.
לפקודה לא ניתן הסבר, אך ונדרמיר התאבד בירייה בראשו מול ריוס מיד אחרי שביצע את הפקודה.
ההלם והטראומה הביאו את ריוס לפרוש מצי הכוכבים ולהתפרנס כקפטן של ספינה לא רשומה בשם "לה סירנה" (בת הים בספרדית).
ריוס מדחיק למחצה את החוויה הקשה שעבר, ואינו מוכן לשוחח עליה עם איש.
למרות פרישתו של ריוס מהצי, הוא ממשיך לעבוד על פי סטנדרטים של קצין בצי הכוכבים, כפי שמעיר פיקארד מיד עם כניסתו ל"לה סירנה".בעונתה השנייה של הסדרה מגיע הצוות לכדור הארץ במאה ה-21. ריוס מחליט להישאר בעבר, ולא לשוב עם יתר חברי הצוות למאה ה-24.
אחת מאבות אבותיו של ז'אן-לוק פיקארד.
אסטרונאוטית במשימת טיסה לירח אירופה, שם היא עתידה למצוא אורגניזם חוצני שיעזור לאנושות לנקות את כדור הארץ.
ג'ק הוא בנם של בברלי קראשר וז'אן לוק פיקארד.
קראשר הסתירה מפיקארד את קיומו של בנם, מאחר שחששה שאם ייוודע שלפיקארד יש בן, ישתמשו בו אויבי הפדרציה על מנת לאיים על פיקארד.
ג'ק ירש מאביו גן של הבורג שהוסתר בגופו כשהוטמע על ידי הבורג, מה שהופך אותו למשדר אנושי לאותות הבורג, ומסייע לבורג להטמיע את אנשי צי הכוכבים באופן נסתר.
בסוף הסדרה מגויס ג'ק לצי הכוכבים, ומוצב על סיפונה של ה"אנטרפרייז" החדשה.
קפטן שו הוא מפקדה של ספינת החלל "טיטאן"-A, שדרוג של ה"טיטאן" המקורית, עליה פיקד ויליאם רייקר.
שו, יליד שיקגו, היה קצין צעיר על סיפונה של היו.אס.אס "קונסטנס" במהלך הקרב בוולף 359. ה"קונסטנס" הושמדה בקרב, ושו שאיבד חברים רבים סוחב עמו טראומה קשה מהקרב, מה שגורם לו להתייחס באופן תוקפני לבורגים לשעבר, כמו פיקארד ושבע מתשע, לה הוא מתעקש לקרוא בשמה האנושי, אניקה הנסן, למורת רוחה.
האנדרואיד B-4 היה אב-טיפוס פרימיטיבי שיצר ד"ר נוניאן סונג לפני שיצר את דאטה ואחיו לור.
B-4 כמו שמרמז שמו (נהגה באנגלית "Before", לפני) מתקדם פחות מדאטה ולור.
לאחר התקפת הסינתטיים על מאדים פורק B-4 לטובת מחקר וממנו הופקו זכרונותיו של דאטה, אותם העתיק אליו לפני שנהרג באירועי הסרט "מסע בין כוכבים: נמסיס".
דאג' אשה הייתה אנדרואידית שוצרה על יד ד"ר אלטן איניגו סונג וד"ר ברוס מדוקס.
דאג' הייתה רובוטיקאית, שהייתה מועמדת לקבל תפקיד במכון דייסטרום שהתמחה בתחום.
דאג' לא הייתה מודעת להיותה אנדרואידית לפני שהופעלה כשהותקפה על ידי הז'אט ואש בפעם הראשונה ופגשה את פיקארד שגילה לה את האמת אודותיה.
דאג' נהרגה בהתקפה השנייה של הז'אט ואש עליה.
מאחר שאנדרואידים מסוגה של דאג' נוצרים בזוגות, דאג' הייתה תאומתה של סוג'י אשה.
סוג'י אשה הייתה אנדרואידית שוצרה על יד ד"ר אלטן איניגו סונג וד"ר ברוס מדוקס.
היא הייתה פסיכולוגית בהכשרתה והגיעה לעבוד בפרויקט שיקום הבורגים לשעבר על קוביית הבורג המושבתת בשליטת הרומולאנים.
סוג'י לא הייתה מודעת להיותה אנדרואידית עד שגילתה על כך לאחר שפיקארד חילץ אותה מקוביית הבורג, רגע לפני שנהרגה על ידי נארק.
מאחר שאנדרואידים מסוגה של סוג'י נוצרים בזוגות, סוג'י הייתה תאומתה של דאג'.
איצ'ב היה פועל בורג שהוטמע בילדותו.
הוא הונדס על ידי הוריו על מנת שיהווה נשק נגד הבורג, מה שהביא לשיתוקה של הספינה שהטמיעה אותו וחיסול כל הבורג שעליה.
לאחר ששוחרר על ידי צוות ה"וויאג'ר" ברביע דלתא, הפך לבן טיפוחיה של שבע מתשע שהתייחסה אליו ברבות השנים כאל בנה.
איצ'ב התגייס לצי הכוכבים והתקדם בסולם הדרגות, אך ביג'ייזל, סוחרת באברי בורג, שבתה אותו וניסתה לקצור את איבריו.
שבע מתשע הגיעה במטרה לחלצו, אך מאוחר מדי, ולאור סבלו ותחנוניו נאלצה להמית אותו.
יו הוא פועל (Drone) של קולקטיב הבורג, אשר שוחרר ונותק ממנו.
שמו הקודם, כפי שנקבע על ידי הבורג, היה "שלישי מחמש" ("Third of Five"); הוא נקרא "יו" על ידי ג'ורדי לה פורג', לאחר שהאחרון התבקש על ידו למצוא לו שם חדש.
בפרק העונה החמישית של מסע בין כוכבים: הדור הבא "I, Borg" "שלישי מחמש" נמצא פצוע על כוכב לכת, אליו הגיע צוות של ספינת החלל אנטרפרייז.
ד"ר בוורלי קראשר משכנעת את הצוות להעביר אותו אל מרפאתה, על מנת להעניק לו טיפול רפואי.
בתחילה, צוות האנטרפרייז מתכנן להשתמש בו על מנת להדביק אותו, ובכך את הבורג כולו, בוירוס מחשב, אולם לאחר שהוא מפתח תחושת אינדיבידואליזם הם מחליטים שזה לא מוסרי.
"שלישי מחמש" מתיידד עם לה פורג', שמסביר לו את חשיבותה של האינדיבידואליות, ובסופו של דבר גורם לו להפסיק להזדהות כבורג ובהמשך לה פורג' מעניק לו את השם "יו".
יו בוחר לחזור לקולקטיב, על מנת שהאנטרפרייז לא תתגלה על ידי הבורג, אך לאחר שובו הוא מפיץ את תחושת האינדיבידואליזם שלו, ובפרק הכפול "Descent" (עונות 6-7) מתגלה כי הדבר גרם לכאוס.
בסדרה פיקארד מתברר כי יו הוא כעת מנהל הפרויקט הרומולאני להשבת בורגים לשעבר לקהילה.
יו זוכר לפיקארד חסד נעורים ומסייע לו, דבר העולה לו בחייו.
ראמדה היא רומולאנית ודודתם של נאריסה ונארק.
ראמדה ניסתה להצטרף בעבר לז'אט ואש אך השתגעה בתהליך.
כשספינתה הוטמעה על ידי הבורג גרמה אי שפיותה הקיצונית להשבתת ספינת הבורג.
קומודור או היא חצי-רומולאנית וחצי וולקנית שמתחזה לוולקנית מלאה ומפקדת על מערך הביטחון של צי הכוכבים.
בפועל או היא גנרל בטאל שיאר ונאמנה לז'אט ואש, ארגון חשאי אף יותר מהטאל שיאר שמטרתו חיסול כל החיים המלאכותיים בגלקסיה, עקב אמונתם שהחיים המלאכותיים יחסלו את החיים הביולוגיים.
אלנור הוא רומולאני המתגורר על כוכב הלכת ושתי יחד עם פליטים רומולאנים נוספים שהגיעו לכוכב הלכת במסגרת הפינוי הגדול, על סיפונה של הוריטי.
אלנור גודל על ידי הקוואט מילאט, קבוצת רומולאנים המורכבת מנשים נזירות-לוחמות שדוגלות בדרך הכנות המוחלטת, ואומרות תמיד את כל שעל דעתן מבלי להסתיר את רגשותיהן.
אלנור אינו חבר בקוואט מילאט שמקבל לשורותיו נשים בלבד, אך למד את כל דרכיהן, לרבות אמנות הלחימה שלהן ודרך הכנות המוחלטת.
אלנור הכיר את פיקארד בעודו ילד קטן, ובבגרותו מחליט להקדיש את עצמו למסעו של פיקארד להצלת הסינתטיים, לאור דרך הקוואט מילאט, להקדיש את עצמן למטרות אבודות.במהלך העונה השנייה, בהיותם בעתיד חלופי, אלנור נהרג במהלך מאבק עם שומרי ראשה של נשיאת האיצפריה הטראנית.
לא ידוע אם שינוי העתיד והחזרה לציר הזמן המקורי הביאה לשובו לחיים.
ז'אבן היה סוכן טאל שיאר שהוצב על כוכב הלכת יויאט שבשליטת האימפריה הרומולאנית.
ז'אבן ולאריס, סוכנת נוספת, התאהבו והחליטו לסייע לגזע האנדמי על יויאט להיחלץ מכוכב הלכת לפני הסופר נובה, מה שהפך אותם לפליטים שנמלטים מעמם.
ז'אן-לוק פיקארד החליט לקבל אותם לביתו והשניים משמשים כמנהלי משק הבית שלו.
ז'אבן נפטר בין אירועי העונה הראשונה לשנייה.
זאני היא רומולאנית, מנהיגת מסדר הקוואט מילאט הדוגלים בדרך של כנות מוחלטת ללא הסתרה, הונאה או שקר, לרבות של הרגשות.
היא חברתו הטובה של ז'אן-לוק פיקארד שפונה אליה לא אחת לאורך משימת פינוי הרומולאנים במטרה להתייעץ איתה ולהתחזק.
זאני פונתה עם יתר חברות המסדר לכוכב הלכת ושתי, בתחום הפדרציה.
בזכות כוח השכנוע וההרגעה של זאני על אנשיה, פינוי זה נחשב בזמנו למוצלח ביותר ושימש את מחלקת הפרסום של הפדרציה על מנת להטות את דעת הקהל לגבי הפינוי.
לאריס הייתה סוכנת טאל שיאר שהוצבה על כוכב הלכת יויאט שבשליטת האימפריה הרומולאנית.
לריס וז'אבן, סוכן נוסף, התאהבו והחליטו לסייע לגזע האנדמי על יויאט להיחלץ מכוכב הלכת לפני הסופר נובה, מה שהפך אותם לפליטים שנמלטים מעמם.
נאריסה היא רומולאנית סוכנת טאל שיאר המזוהה עם הז'אט ואש.
היא מתחזה לקצינה בצי הכוכבים, ומשמשת במקביל כמפעילתו של אחיה, נארק, במשימתו להוציא מסוג'י את מיקומו של כוכב הבית של האנדרואידים.
נארק הוא רומולאני סוכן טאל שיאר ונאמן לז'אט ואש, ארגון שמטרתו חיסול כל החיים המלאכותיים בגלקסיה.
הוא מתחזה למאהבה של סוג'י אשה, שאינה מודעת להיותה אנדרואידית, במטרה להוציא ממנה מידע לגבי מיקומו של כוכב הבית של האנדרואידים ולהוביל לשם את הז'אט ואש במטרה לחסלם.
טאלין, רומולאנית במוצאה, היא מפקחת/צופה אשר נשלחה על ידי הנוסעים כדי לפקח על רנה פיקארד, במטרה לוודא שתגשים את ייעודה לטוס לאירופה, ירחו של צדק, ולמצוא עליו אורגניזם שגילויו הכרחי להמשך קיומו של המין האנושי על כדור הארץ.
וסלי קראשר הוא בן אנוש המשתייך לארגון הנוסעים ובסיום העונה השנייה מגייס את קורה סונג להצטרף לארגון.
גאינן היא אל-אוריאנית שהצטרפה לפדרציית הכוכבים המאוחדת לאחר שעולם הבית שלה הושמד על ידי הבורג.
היא שימשה כברמנית על סיפונה של ה"אנטרפרייז"-D, ונחשבת לחברת נפש של פיקארד.
לשניים קשר עמוק ורב שנים, אם כי לא ידוע כיצד הכירו לראשונה וכיצד התחברו זה לזה.
מסע בין כוכבים: חאן הוא שמו של תסכית אמריקאי מתוסרט בהמשכים, השייך לזיכיון "מסע בין כוכבים" שהוכרז רשמית ב-2022 ושידורו יחל 8 בספטמבר 2025. העלילה תתמקד בעלילותיו של חאן נוניאן סינג, בפרק הזמן שבין הפרק "Space Seed" מ"הסדרה המקורית" לסרט "מסע בין כוכבים 2: זעמו של חאן".
זו הפעם הראשונה שבה הפקה שאינה מוקרנת על מסך (טלוויזיה או קולנוע) נחשבת חלק מהקאנון של מסע בין כוכבים.
דמותו של חאן נוניאן סינג הופיעה לראשונה בפרק "Space Seed" בסדרה המקורית.
חאן תואר כעריץ טוטליטרי שניסה להשתלט על כדור הארץ במהלך מלחמה שנערכה בין בני האדם הרגילים לקבוצה של בני אדם שהושבחו גנטית וניסו לשלוט באנושות.
בסופו של דבר הצליחה האנושות להביס את קבוצת המושבחים, וקבוצה מהם הוגלתה על ספינת החלל "בוטני ביי", ליעד לא ידוע.
בפרק פוגשת ה"אנטרפרייז" ב"בוטני ביי" ומעירה את נוסעיה, ביניהם חאן עצמו.
חאן מנסה לנצל את ההזדמנות כדי לחזור ולהשתלט על האנושות, אך מובס על ידי צוות ה"אנטרפרייז" ומוגלה יחד עם כל תומכיו לכוכב סטי אלפא V.
הסרט "זעמו של חאן" מתרחש 15 שנה לאחר אירועי הפרק.
חאן מנסה לנקום בקירק על הגלות שכפה עליו.
חאן נהרג אמנם בסוף הסרט, אך גורם ל"אנטרפרייז" נזק כבד, ואף מביא בעקיפין למותו של ספוק.
דמותו של חאן נבחרת באופן קבוע לדמות הרע המוצלח ביותר בזיכיון מסע בין כוכבים לאורך כל שנות קיומו.
בשנת 2017, עוד בטרם יצאה "מסע בין כוכבים: דיסקברי" לטלוויזיה, התראיין ניקולאס מאייר, במאי הסרט "זעמו של חאן", וסיפר שבמקביל לעבודה על "דיסקברי" יעלו סדרות נוספות.
ביניהן, רמז, התבקש הוא לפתח פרויקט, עליו סירב להרחיב.
ב-2018 התראיין אלכס קורצמן וסיפר על התוכניות להרחבת הזיכיון.
במסגרת הראיון נשאל קורצמן ישירות אם אכן יש כוונות לפתח סדרות שיתמקדו בדמויות של ז'אן לוק פיקארד וחאן נוניאן סינג.
קורצמן לא הכחיש, ואף מסר שישמח מאוד לראות פרויקטים בכיכובן של הדמויות.
בסופו של דבר אכן יצאה לאקרנים סדרה בכיכובו של פיקארד.
בראיון נוסף עם מאייר, מסר הכותב ש-CBS שכרה אותו לכתוב מיני סדרה בפורמט טרילוגיה עבור שירות הסטרימינג CBS-All-Access.
מאייר לא מסר פרטים לגבי הפרויקט עצמו, אך הוסיף שבשלב זה הפרויקט מושהה לאור השיחות בנוגע למיזוג בין CBS ל-ויאקום.
המיזוג המדובר יצא לפועל במחצית השנייה של שנת 2019.
בסוף 2018 התראיין מאייר לערוץ היוטיוב של Midnight's Edge וסיפר, לראשונה באופן מפורט, שהטרילוגיה שהתבקש לכתוב עבור שירות הסטרימינג נקראת "Ceti Alpha V" ותתמקד בדמותו של חאן, לפני אירועי הסרט "זעמו של חאן".
הפקת הסדרה התעכבה מספר שנים עקב חילוקי דעות בענייני זכויות היוצרים לגבי המאורעות המתרחשים בה, שכן לאחר הפיצול של החברות CBS וויאקום נותרו הזכויות לפרק הטלוויזיה "Space Seed" בידי CBS בעוד שהזכויות על הסרט "זעמו של חאן" נותרו בידי ויאקום.
לאחר האיחוד מחדש ל-ViacomCBS נפתרה סוגיית זכויות היוצרים, וההפקה המשיכה.
בנוסף דווח שאחת ההפקות החדשות נקראת בשלב זה "Star Trek: 1992" (השנה שבה החלו מלחמות המשופרים ושבה עלה חאן לשלטון לפי הזיכיון).
במרץ 2021, במהלך ראיון לאתר Trek Movie סיפר מאייר שמאחר שמדובר במיני סדרה שאורכה שלוש שעות, הוא מעריך שהיא קצרה מדי לפורמט בו מעוניינים אנשי פרמאונט+ ולכן ההפקה אינה מתקדמת.
מאייר ציין שלמיטב ידיעתו הפרויקט לא בוטל והביע נכונות להאריך את הסדרה אם יתבקש.
בהמשך אותה שנה פורסם הליהוק לסדרה חדשה נוספת בזיכיון, "מסע בין כוכבים: עולמות חדשים ומשונים", שבה תופיע דמות חדשה בשם לא'אן נוניאן סינג.
דבר לא פורט לגבי הרקע של הדמות והאפשרות לקשר משפחתי בינה לבין חאן, אך חלק מהאתרים פירשו זאת כניסיון של האולפנים להחיות מחדש את המיתולוגיה של חאן ולהכיר את הדמות למעריצים חדשים, לקראת צאת הסדרה החדשה בשלב מאוחר יותר.
בסופו של דבר התברר שאכן מדובר בצאצאית של חאן, מה שהביא לעניין מחודש בדמותו.
בחודש אפריל 2022, במענה לשאלות מעריצים בטוויטר, סיפר מאייר שלמיטב ידיעתו התסריט "פשוט עדיין יושב שם", כלומר שטרם נעשה דבר לגבי המשך פיתוחו.
ביוני אותה שנה התראיין מאייר להסכת "Page One: The Writer's Podcast", וכשנשאל על עתיד הפקת הסדרה, עדכן שהסדרה תופק בסופו של דבר, אך בפורמט של תסכית מתוסרט, ולא כסדרה או סרט.
בראיון המשך לאתר Trek Movie סיפר שאם התסכית יצליח, ייתכן שיופק גם סרט.
אלכס קורצמן מסר בעבר שברצונו להרחיב את הזיכיון כך שחלק מהסיפורים יועברו בצורת תסכיתים.
ההפקה הראשונה הייתה של "Star Trek: Picard: No Man's Land", שהיה תסכית קצר שאורכו כשעה וחצי.
בנובמבר 2023 עדכן מאיירס שלאור שביתת התסריטאים ושביתת השחקנים של הוליווד באותה שנה, הרי שההפקה התעכבה משמעותית, וכי לוח הזמנים בעיכוב של מספר חודשים.
עוד ציין מאיירס שהפרויקט עדיין פעיל, וכי ישנן מספר סוגיות לפתור מאחורי הקלעים.
במסגרת אירועי "יום מסע בין כוכבים" שנערכו ב-8 בספטמבר 2022 עלה ניקולאס מאייר אל הבמה והכריז רשמית על הפקת התסכית, שייקרא Star Trek: Khan: Ceti Alpha V.
בחודש ספטמבר 2020 דיווח האתר The Vulcan Reporter שהשחקן דב פאטל מועמד לגלם את חאן במיני סדרה שתוכננה.
אך בסופו של דבר, את דמותו של חאן מגלם נאבין אנדרוז.
בפברואר 2025 דווח כי הפקת הסדרה הסתיימה, וכי נאבין אנדרוז ו-ורן שמידט מגלמים את חאן ואת מרלה מקגיברס בהתאמה.
זוהי רשימת דמויות מסדרת הטלוויזיה המדע בדיוני "מסע בין כוכבים: סיפונים תחתונים".
לוטננט או'קונור היה קצין על הספינה סריטוס.
במהלך השנתיים האחרונות לשירותו הכין את עצמו לטקס התעלות, במטרה להעביר את תודעתו למישור קיום גבוה יותר.
כשביצע את הטקס, בנוכחות חבריו לספינה, גרמה טנדי המגושמת לכך שהטקס ייכשל.
בהמשך או'קונור מתוודה בפניה שלמעשה לא התכוון להצליח בטקס ושרצה שיכירו אותו כ"הבחור מההתעלות".
בסופו של דבר או'קונור מתעלה במפתיע בנוכחות טנדי, מגלה שהיקום מונח על גבה של קואלה חייכנית, ומתעלה רגע לפני שהוא מגלה לטנדי את התשובה למשמעות החיים.
סג"ם בראדוורד "בראד" בוימלר הוא קצין זוטר על סיפונה של ה"סריטוס".
בוימלר הוא קצין שאפתן וקפדן, שאוהב לבצע את משימותיו במהירות ויעילות, לעיתים קרובות מוגזמת.
הוא מעוניין מאוד להתקדם בסולם הדרגות ולהפוך לקפטן, וכל חייו מוקדשים למטרה זו.
הוא חסר ביטחון ושואל לעיתים קרובות את חבריו האם דבר מסוים בו יוצר רושם ראוי לקידום יותר מדבר אחר (לדוגמה, האופן שבו הוא מסרק את שיערו).
בוימלר קפדן במיוחד בכל הקשור לקיום פקודות ואינו סוטה מהן ימינה או שמאלה, אך במהלך היכרותו עם סג"ם מארינר הוא לומד שלעיתים קרובות חשיבה מקורית וכיפוף הנהלים היא הדרך הטובה, הנכונה והיעילה לביצוע משימות.
בסוף העונה הראשונה קודם בוימלר מדרגת סג"ם לדרגת לוטננט מדרג זוטר (Junior Grade) וקיבל הצבה מחדש על סיפונה של ה"טיטאן" תחת פיקודו של קפטן ויליאם רייקר.
בוימלר אינו מרוצה מכך שהנוהל, שנוגד לחלוטין את אמונותיו ואת דרך הפעולה שלו, נקרא על שמו.
בראד "ויליאם" בוימלר הוא שכפול של בראד בוימלר שנוצר עקב תקלת טרנספורטר במהלך משימה בתקופת שירותו על ה"טיטאן".
בניגוד לבראד, שהוחזר לדרגת סג"ם ול"סריטוס", ויליאם נשאר לשרת בדרגת לוטננט זוטר על סיפונה של ה"טיטאן".
רשמית, הוא נהרג עקב דליפת גז קטלנית בחדרו, וארונו שוגר לחלל.
בפועל מותו זויף על ידי מדור 31, והוא הפך לסוכן של הארגון החשאי.
לוטננט קומנדר אנדרית'יו "אנדי" בילאפס הוא המהנדס הראשי של ה"סריטוס" ומפקדו הישיר (ומושא הערצתו) של סג"ם ראת'רפרד.
הוא מהנדס מוכשר מאוד שנהנה לבצע את משימותיו גם מעבר לשעות העבודה, אך הוא גם אדם בודד ללא חיי חברה, ומתקשה לשוחח עם נשים.בילאפס הוא גם נסיך הכתר של הייספיריה, כוכב לכת שיושב על ידי מעריצי רנסאנס שהקימו עליו חברה מלוכנית.
על מנת להפוך למלך, עליו לקיים יחסי מין, דבר שאותו הוא מסרב בתוקף לעשות, ומביא את אמו המלכה לנסות תחבולות שונות על מנת לגאול אותו מבתוליו.
סג"ם בקט מארינר היא קצינה בצי הכוכבים המוצבת על סיפונה של הספינה סריטוס.
למארינר קריירה עשירה בצי הכוכבים עוד לפני הצבתה על הסריטוס.
היא הוצבה בעבר על ספינות חשובות יותר כמו הקיטו, ואף על האנטרפרייז-D כשהייתה צוערת באקדמיה.
מארינר התקדמה בעבר בסולם הדרגות (לא ידוע לאיזו דרגה) אך הורדה בחזרה לדרגת סג"ם בכל פעם בשל בעיות המשמעת התכופות שלה.
לעיתים היא אף עוברת על הצו העליון כשהדבר נראה לה מוסרי יותר מלקיימו.מארינר היא פאנסקסואלית שנמשכת ל"ילדים רעים" ללא קשר למין או מגדר.מארינר היא בתה של קפטן קרול פרימן ושל אדמירל נוסף בצי הכוכבים.
מארינר ופרימן מנסות להסתיר את הקשר המשפחתי ביניהן, אך בסוף העונה הראשונה הוא מתגלה בטעות לבוימלר ובעקבותיו לכל צוות הספינה, והשתיים מחליטות לנסות לעבוד יחד למרות מערכת היחסים הטעונה ביניהן.
פלטשר היה סג"ם שהוצב על הסריטוס.
קפטן קרול פרימן היא מפקדת הסריטוס.
היא קצינה קשוחה ושאפתנית שאינה מרוצה ממעמדה של הסריטוס בצי ומנסה למצוא דרכים להראות שהסריטוס היא ספינה ראויה למרות משימתה השוטפת, לקיים מגע שני עם גזעים שהקשר הראשוני איתם נוצר על ידי הספינות החשובות יותר בצי.
פרימן היא אמה של סג"ם מארינר שמוצבת על ספינתה, למורת רוחה, וזוגתו (לא ברור אם בעבר או גם בהווה) של אדמירל בצי הכוכבים, אביה של מארינר.
קומנדר ג'ק ראנסום הוא הקצין הראשון על סיפונה של הסריטוס.
ראנסום הוא גבר נאה שעסוק בטיפוח מראהו החיצוני ובאימוני כושר, ועוסק בפוליטיקה פנימית על מנת למצוא חן בעיני הקפטן.
למרות זאת הוא גם קצין מוכשר, בעל יכולות, אכפתי כלפי הצוות שתחת פיקודו ומוכן להקריב את עצמו במידת הצורך על מנת להציל את פקודיו.דמותו היא מחווה לדמויותיהם של הקפטנים ג'יימס קירק וויליאם רייקר.
בפרק האחרון של העונה הראשונה מציינת כלפיו דיאנה טרוי שהוא סובל מחוסר ביטחון עצמי בגבריותו וראנסום מגיב שהדבר מסייע לו להשיג נשים.
סג"ם סמנת'ן "סאם" ראת'רפרד הוא קצין זוטר במחלקת ההנדסה של הסריטוס.
הוא מהנדס מוכשר שזוכה להערכת מפקדו ומקביליו, וחש שייעודו הוא עבודה על מערכות הספינה.
לעיתים תשוקתו לעבודה מאפילה על חיי החברה ועל חיי האהבה שלו.
ראת'רפרד הוא סייבורג שהחליף מרצונו חלק ממערכות גופו הביולוגיות על מנת לשפר את תפקודו.
לעיתים קרובות השתלים שמותקנים בגופו יוצרים בעיות שונות בתפקודו, למשל כשהם עוברים אתחול תוך כדי משימות, או כשהם משנים את התנהגותו במהלך העבודה.
סג"ם ד'וואנה טנדי היא אוריונית המוצבת על סיפונה של הסריטוס בתפקיד רופאה זוטרה תחת פיקודה של ט'אנה, הרופאה הראשית של הסריטוס.
היא בעלת אישיות להוטה, מתלהבת בתשוקה מאתגרים שונים ומרוצה מאוד מעבודתה.
טנדי אינה אוהבת את העובדה שאנשים מתייחסים אליה כאל אוריונית ממוצעת ומציינת שאוריונים רבים נטשו את הפיראטיות בשנים האחרונות ועברו לפעול בצורה חוקית.
סג"ם ג'ניפר "ג'ן" ש'ריאן, היא אנדוריאנית המשרתת בסגל הפיקוד הזוטר על ה"סריטוס".
היא הופיעה בסדרה מהעונה הראשונה, לרוב כדמות שולית, אך החל מסיום עונתה השנייה של הסדרה הפכה לדמות מרכזית יותר, כשהחלה לנהל מערכת יחסים רומנטית עם סג"ם בקט מארינר.
לוטננט שאקסס הוא קצין הביטחון הראשי של הסריטוס.
שאקסס הוא באג'ורני קשוח וחסר סבלנות, שהיה חלק מהמחתרת הבאג'ורנית בזמן הכיבוש הקרדאסי.
לעיתים קרובות הוא חש שלא נותנים לו להילחם מספיק, ומתחנן לקפטן פרימן לאפשר לו לפוצץ ספינות אויב, גם כשהדבר אינו נדרש.שאקסס מבצע מעשי גבורה שונים לעיתים קרובות, במטרה להציל את הספינה או את צוותה.
בפרק האחרון של העונה הראשונה הוא מקריב את חייו על מנת להציל את ראת'רפרד ואת ה"סריטוס" מהתקפת הפאקלדים שכמעט השמידה את הספינה.בפרק השלישי של העונה השנייה שאקסס חוזר לפתע, לתדהמתו של ראת'רפרד, אך שאר סגל הספינה מקבלים את האכסיומה לפיה "סגל הפיקוד חוזר".
עם שובו מתפתחת מערכת יחסים מינית בעיקרה בינו לבין ד"ר ט'אנה.
קומנדר ד"ר ט'אנה היא הרופאה הראשית של הסריטוס.
היא בת לגזע הקיישיאני, רגזנית ונוטה לומר את אשר על דעתה ללא צנזורה עצמית.
ט'אנה מנהלת מערכת יחסים מינית בעיקרה עם לוטננט קומנדר שאקסס.
אגימוס (מדובב על ידי ג'פרי קומבס) הוא מחשב על תבוני ומרושע, שגרם לתושביו התמימים של כוכב לכת להילחם ביניהם מלחמה עקובה מדם במשך מאה שנים בתואנה שהוא ישות עליונה.
המלחמה הסתיימה רק לאחר שצוות ה"סריטוס" התערב וניתק את אגימוס מהרובוטים הניידים שבשליטתו.
אגימוס נכלא על ידי צי הכוכבים במכון דייסטרום, שם הוא כלוא עם מחשבי על מרושעים נוספים, ביניהם פינאט האמפר, איתה הוא מטפח ידידות במטרה לעשות יחדיו "דברים נוראיים".
באדג'י הוא הדמיה הולוגרפית שנוצרה על ידי ראת'רפרד במטרה לסייע לאנשי הצוות של הסריטוס ברכישת מיומנויות שונות.
באדג'י מזכיר בצורתו את המסייע של מיקרוסופט, אך במקום צורת אטב, באדג'י קיבל את צורתו של סמל צי הכוכבים.
כל עוד פועל ההולודק בצורה תקינה, באדג'י מבצע את תפקודו נאמנה, אך אם מסיבה כלשהי מפסיקות מערכות הבטיחות של ההולודק לתפקד, מתגלה אישיותו האמיתית של באדג'י, כטיפוס אלים ורצחני שאינו בוחל במעשי אלימות קשים וגרפיים הן כלפי יצירי הולודק אחרים והן כלפי הצוות שמפעיל את ההולודק.
באדג'י חש טינה עזה כלפי ראת'רפרד, אותו הוא מכנה "אבא", בשל בעיטה שנתן לו בשלבי הפעלתו הראשונית עקב האכזבה הראשונית של ראת'רפרד מכך שטעינתו של באדג'י ארכה זמן רב מדי (גם כן בדומה לאפיונים שונים במערכות ההפעלה של מיקרוסופט) שגרמו לו להיתקע לעיתים קרובות תוך כדי ביצוע פעולות.
הוא בן לגזע ששמו לא הוזכר, אך צורתו מזכירה ציפור אנושית גדולה וירוקה.
מיגלימו ידוע בכך שהוא משתמש לעיתים קרובות במטאפורות מעולם האוכל.
סג"ם פינאט האמפר הייתה חברת צוות בסגל הרפואי של הסריטוס, תחת פיקודה של ד"ר ט'אנה ובהדרכתה האישית של טנדי.
פינאט האמפר היא אקסוקומפ, רובוט בעל מודעות עצמית.
האקסקומפים הופיעו לראשונה בפרק "The Quality of Life" בסדרה "מסע בין כוכבים: הדור הבא" אז שימשו ככלי עבודה על תחנת חלל, עד שדאטה הבין שהם בעלי מודעות עצמית, לאחר שראה אקסוקומפ מסרב לבצע פעולה במטרה לשמר את עצמו, ופעל על מנת שיוכרו ככאלה ויוצאו לחופשי.
פינאט האמפר מתגלה ככשרונית למדי בכל הקשור לרפואה, אך כשהיא מתבקשת לבצע משימה מסוכנת על ספינת האויב הפאקלדית היא מציינת שהצטרפה לצי הכוכבים רק על מנת להרגיז את אביה ושאין לה כוונה לסכן את עצמה.
היא משגרת את עצמה לחלל.
בסיום הפרק "No Small Parts" מתברר שהיא נותרה תקועה בחלל ללא יכולת לנווט את עצמה למקום אחר.
פינאט האמפר מצליחה לברוח בעזרת מנוע עיוות מאולתר, ומתרסקת על כוכב לכת שעליו חיים בני גזע האראורים, ציפורים דמויות אנוש, שהיו בעבר בעלי טכנולוגיה מתקדמת ויכולת טיסה במהירות עיוות, אך לאחר שהבינו שהדבר מביא עימו עימותים ומלחמות, בחרו לוותר על הטכנולוגיה לחלוטין.
פינאט האמפר משתלבת לכאורה בחברה האראורית, ואף מתחתנת עם בנו של ראש השבט, אך בפועל זוממת ליצור סיכון משמעותי לאראורים כדי להצילם, להיחשב כגיבורה ולחזור לצי הכוכבים.
היא נתפסת ונשלחת לכלא למחשבים מרושעים בעלי תבונה במכון דייסטרום, שם היא כלואה לצידו של מחשב העל המרושע, אגימוס.
השניים מתיידדים ומתכננים כיצד ייחלצו מהכלא וישתלטו על הגלקסיה.
קיישון הוא טמארי, גזע שהופיע עד כה רק בפרק "Darmok" בסדרה "מסע בין כוכבים: הדור הבא", גזע המשוחח בעזרת אזכורים תרבותיים בעלי משמעות.
הוא מוצב על סיפונה של ה"סריטוס" כראש האבטחה החדש במקומו של שאקסס שנהרג, ונותר עליה כקצין בכיר במערך הביטחון של הספינה, גם לאחר שובו של שאקסס מן המתים.
דמותה של קפטן קתרין ג'יינוויי (דיבוב: קייט מאלגרו) בסדרה זו היא למעשה הולוגרמת אימונים בת דמותה של ג'יינוויי המקורית.
ג'יינוויי ההולוגרפית מלמדת את חברי הצוות הצעירים כיצד לתפעל את הספינה, מחד, ועל ערכי הפדרציה מאידך.
גווין (דיבוב: אלה פורנל) היא נערה בת 17 מגזע הוואו נ'אקאט.
גווין היא בתו של בעל האוב, המחזיק במושבת הכרייה.
היא אינה מרוצה מחייה ומבקשת לצאת ולחקור את הכוכבים, אך אביה מתכנן עבורה תוכניות אחרות ומכשיר אותה לקראת היום שבו תחליף אותו.
דאל ר'אל (דיבוב: ברט גריי) הוא בן 17, מורד ודעתן.
דאל נשבה בגיל צעיר, ואינו יודע מאיזה גזע הוא או מה הרקע ממנו בא.
הוא מחליט להנהיג את צוות הבורחים, ומכריז על עצמו כעל מפקד ה"פרוטוסטאר".
רוק-טאהק (דיבוב: ריילי אלאזראקי) היא ילדה בת שמונה מגזע הבריקארי שהוצג עד כה רק בספרות ובקומיקס.
רוק טאהק היא מבריקה, ביישנית, רגשנית, תמימה ונהנית מחברת חיות.
זירו (דיבוב: אנגוס אימרי) הוא מדוזיאני, צורת חיים מבוססת אנרגיה וחסרת מבנה מוצק.
צורות חיים אחרות שנחשפות למראהו של מדוזיאני מאבדות את שפיות דעתן, ולכן זירו עוטה חליפה המבודדת אותו מהצוות ומאפשרת לו לבצע פעולות שונות.
זירו נשבה על ידי בעל האוב שהשתמש בו כנשק וגרם לאסיריו להביט בו במטרה להפוך אותם לעבדים חסרי בינה.
ג'נקום פוג (דיבוב: ג'ייסון מאנזוקס) הוא טלרייטי בן 16. הוא מהנדס כשרוני שמסוגל לתקן את רוב סוגי המנועים, גם אם שיטותיו גסות לעיתים.
הוא גס רוח, חובב ויכוחים ובמצב רוח טוב מרבית הזמן.
מארף (דיבוב: די בראדלי בייקר) הוא גוש ג'לטיני שגזעו וגילו לא ידועים.
הוא משוחח בקולות וצפצופים לא מובנים לרוב הצוות, ונהנה מאכילה של חלקי הספינה.
בעל האוב (דיבוב: ג'ון נובל) מגזע הוואו נ'אקאט, הוא העריץ הטוטאליטרי המנהל את מושבת הכרייה טארס למורה.
הוא מטפח את בתו, גווין כיורשתו, אך אינו חושף בפניה את כל סודותיו.
דרדנוק (דיבוב: ג'ימי סימפסון) הוא אנדרואיד מתוחכם בעל אינטליגנציה מלאכותית מתקדמת, המשמש כיד ימינו ואיש סודו של בעל האוב המשמש כסוהר הראשי של מושבת הכרייה טארס למורה.
הוא נאמן לחלוטין לבעל האוב, חסר מצפון, יעיל ומתוחכם.
המשגיחים הם רובוטים המזכירים בצורתם עכבישים.
הם משמשים כסוהרים במושבת הכרייה טארס למורה.
זוהי רשימת דמויות מסדרת הטלוויזיה המדע בדיוני "מסע בין כוכבים: עולמות חדשים ומשונים".
אריקה אורטגס (מגולמת על ידי מליסה נביה) היא הטייסת של ה"אנטרפרייז".
אורטגס היא קצינה חכמה ומוכשרת, הנחשבת לאחת הטייסות הטובות בצי.
היא חמת מזג, ונוטה להגיד את אשר על ליבה גם כאשר הדבר נוגד את הפקודות שקיבלה.
יחד עם זאת, היא מצייתת לפקודות גם אם אלו אינן לרוחה.
למרות מזגה החם היא משתטה לפעמים.
ד"ר ג'וזף מ'בנגה (מגולם על ידי באבס אולוסנמוקון) הוא רופאה הראשי של ה"אנטרפרייז".
מ'בנגה הוא רופא מוכשר ודעתן שאינו חוסך את דעתו מאיש, לרבות הקפטן.
בתו של מ'בנגה, רוקיה, אובחנה כחולה בציגנוקמיה, מחלה סופנית וחשוכת מרפא.
על מנת לאפשר לעצמו למצוא לה מרפא, מ'בנגה מכניס אותה למעגלי הטרנספורטר בו היא נותרת לאורך חודשים רבים כשהוא משחרר אותה מדי פעם.
בסופו של דבר מתחברת רוקיה עם ישות שמאפשרת לה לחיות חיים ארוכים ומלאים, ללא גוף פיזי.
לא'אן נוניאן סינג (מגולמת על ידי כריסטינה צ'ונג) היא קצינת הביטחון של ה"אנטרפרייז".
היא רצינית, אחראית, נמצאת תמיד בכוננות ואינה מאפשרת לעצמה להנות מחופשות או בילויים, גם כאשר הספינה עוגנת ואינה נמצאת במשימה.
לא'אן היא צאצאית של משפחת נוניאן סינג, משפחתו של חאן נוניאן סינג, ועל רקע זה ספגה הצקות בילדותה.
משפחתה של לא'אן נהרגה בהתקפה של הגורן, והיא סובלת מהפרעת דחק פוסט-טראומטית המתבטאת בזהירות יתר בכל הקשור לגורן, כמו גם אפיזודות דיסוציאטיביות מהן סבלה במספר היתקלויות עם הגורן.
לא'אן היא חברתה הטובה של קומנדר אונה צ'ין-ריילי, לאחר שזו היוותה עבורה דמות לחיקוי בילדותה, ואף היוותה השראה ללא'אן להצטרף לצי הכוכבים.
ג'ורג סמואל "סם" קירק (מגולם על ידי דן ז'אנוט) הוא קצין מדעים על ה"אנטרפרייז", ונמצא תחת פיקודו של ספוק.
סם הוא אחיו הבכור של ג'יימס קירק, לימים קפטן ה"אנטרפרייז".
הוא שקול יותר מאחיו, אך נוטה להתפרצויות כאשר הוא נמצא בסכנה.
המר (מגולם על ידי ברוס הוראק) הוא המהנדס הראשי של ה"אנטרפרייז".
המר הוא איינארי, וככזה הוא עיוור, אך יתר חושיו מחודדים באופן מיוחד.
ככל האיינארים גם המר הוא טלפת, אם כי הוא משתדל שלא לעשות שימוש בכישרונו זה.
המר הוא קצין קשוח ודורש, אך גם מטפח ומלמד.
במהלך הסדרה הוא הופך לדמות אב ומודל עבור אוהורה.
ב-"All Those Who Wander", הפרק התשיעי בעונתה הראשונה של הסדרה, הוא מקריב את חייו כשהוא מגלה שבגופו הוטלו ביצי גורן, ומציל בכך את צוות ה"אנטרפרייז".
פליה (מגולמת על ידי קרול קיין) היא המהנדסת הראשית של ה"אנטרפרייז" החל מעונתה השנייה של הסדרה.
פליה מתוארת כאינטליגנטית ובעלת ידע רב, שאינה סובלת טיפשים.
היא פותרת בעיות במהירות וברוגע הודות לניסיונה הרב.
מסע בין כוכבים: מסעות קצרים מאוד היא סדרה של חמישה סרטוני אנימציה קצרים שנוצרו על ידי קספר קלי עבור זיכיון מסע בין כוכבים לכבוד חגיגות ה-50 לסדרת האנימציה.
אף על פי שמדובר בסדרה רשמית השייכת לזיכיון, היא אינה נחשבת חלק מהקאנון של מסע בין כוכבים, ומטרתה להיות הומוריסטית ולפרוץ את הגבולות הרגילים של הזיכיון תוך שימוש בעלילות מופרכות ומשעשעות.
הסדרה כוללת דמויות מוכרות מסדרות שונות בזיכיון, ומתארחים בה כמה מהשחקנים המוכרים ששיחקו בסדרות העבר בזיכיון.
הסדרה עלתה לשידור ב-8 בספטמבר 2023, יום שנחגג על ידי מעריצי הסדרה כ"יום מסע בין כוכבים" לציון 57 שנה ליום שבו שודר הפרק הראשון של הסדרה המקורית.
במהלך אירועי קומיק-קון, סן דייגו 2023 הכריזו קברניטי הזיכיון כי על מנת לחגוג 50 שנה לסדרת האנימציה, הופקו חמישה קטעי אנימציה קצרים שצוירו בסגנון של סדרת האנימציה, בהשתתפות כמה מכוכבי "מסע בין כוכבים" בעבר, כמו ג'ונתן פרייקס, ארמין שימרמן, דאג ג'ונס ועוד.
את הקטעים כתב קספר קלי, שעבד בעבר ככותב בסדרה "מסע בין כוכבים: מסעות קצרים".
הפרק הראשון יצא לאור ב-8 בספטמבר 2023, "יום מסע בין כוכבים" שבו צוינו 57 שנה להקרנת הפרק הראשון של הסדרה המקורית, ו-50 שנים להקרנת הפרק הראשון של סדרת האנימציה.
הפרק, כמו שאר הפרקים, הופץ הן באתר הבית של הזיכיון והן בערוץ היוטיוב שלו.
בביקורת שהתפרסמה לאחר הפרק הראשון, ציינה המבקרת כי ההומור משעשע, אך לא מתאים לזיכיון ואינו "טרקי" במהות, שהבדיחה המרכזית והחוזרת על עצמה היא סוג של "בדיחת אבא", ושההומור לא מצליח להצחיק באמת, אלא רק כמעט.
בביקורת שהתפרסמה לאחר הפרק השני, ציין המבקר כי הפרקים עד כה מציגים לנו את הדמויות כשהן נאמנות לעצמן, אך במצבים אבסורדיים.
הוא ציין שעד כה הפרקים לועגים למעריצי הזיכיון, ושההומור הנמוך מטריד.
עם זאת, ציין המבקר שהאופן שבו מנתח הפרק את מרכיביו של ההומור ומה הופך מצבים למצחיקים, היה מוצלח, ואף רמז שייתכן שהעובדה שהפרק מציג פספוסים, יכולה לרמוז לעובדה שהפרק עצמו הוא פספוס שאינו מצחיק.
הוא סיכם במתן ציון בינוני של 2.5 כוכבים מתוך חמישה.
בביקורת שהתפרסמה לאחר שידורו של הפרק השלישי בסדרה, ציין המבקר כי הסדרה היא בדיוק מה שהמעריצים חששו ממנו לפני תחילתה של "סיפונים תחתונים", סדרה שלא תשתמש בזיכיון כפלטפורמה לקומדיה, אלא תהפוך את הזיכיון עצמו לבדיחה מכוערת.
בעוד ש"סיפונים תחתונים" הוכיחה שניתן ליצור סדרה מצחיקה שתכבד את האידיאלים של הזיכיון ותצליח להיות סדרה טובה במסגרתו, הרי שכאן ההומור נמוך ומגעיל, וכזה שגורס שהאידיאלים של צי החלל ניתנים לערעור בגלל "נזלת ודגים שחוממו במיקרוגל".
עוד הוסיף המבקר שהסדרה שעלתה כמחווה לסדרת האנימציה, היא בעצם פרודיה מתנשאת כלפיה.
במקביל להכרזה על סדרת האנימציה, הוכרז גם קומיקס שייצא לאור במקביל לסדרה, ונכתב גם הוא על ידי קלי.
מסע הכזבים של ביל וטד הוא סרט מדע בדיוני אמריקאי משנת 1991, שהוא גם סרט ההמשך של "ההרפתקה המצוינת של ביל וטד" משנת 1989. בדומה לסרט הראשון, גם כאן קיאנו ריבס מגלם את טד ואלכס וינטר את ביל.
בעת העבודה על הסרט שמו היה "Bill & Ted Go To Hell" ("ביל וטד הולכים לעזאזל/לגיהנום").
בסרט זה מופיעים ביל וטד בלהקת הבי מטאל בשם Wyld Stallyns ("סוסי הפרא").
הם נרצחים על ידי שני אנדרואידים מהעתיד שנראים כמוהם, נשלחים לגיהנום, ובסופו של דבר חוזרים מהמתים, יחד עם המוות (מגולם על ידי השחקן ויליאם סדלר) כדי לסדר את התסבוכת.
הסרט מכיל רמיזות פארודיות לסרטו של אינגמר ברגמן "החותם השביעי" כאשר ביל וטד מזמינים את המוות למשחק שאם יזכו בו יקבלו את חייהם בחזרה: הם משחקים מולו צוללות, טוויסטר ומשחקים אחרים.
בתחילה אומר מוות שעליהם לזכות במשחק אחד, אחר כך בשניים מתוך שלושה, שלושה מחמישה, אך השניים ממשיכים לנצח אותו.
סוף הסרט נשען על סדרה של אירועים שבתחילה נראים כסותרים את פרדוקס הסבא, אך הם נפתרים כפרדוקסי פרהדסטינציה חופפים.
מסע המלך היא סדרה של משחקי הרפתקאות גרפיים מתוצרת Sierra Entertainment (לשעבר Sierra On-Line).
הסדרה נחשבת בעיני רבים כקלאסיקה מתור הזהב של משחקי ההרפתקה והיא זאת שבנתה בראש ובראשונה את המוניטין של החברה, כהמשך להצלחה של הפרק הראשון בסדרה, שהוא משחק הרפתקאות הגרפי הראשון לכלול אנימציה.
על הובלת פיתוח רוב המשחקים בסדרה אחראית רוברטה ויליאמס (Roberta Williams), שהקימה את סיירה ביחד עם בעלה, קן וויליאמס (Ken Williams).
העולם בו מתרחשת סדרת "מסע המלך" התרחב עם כל משחק על מנת להכיל את העלילות השונות.
הסדרה מתרחשת במספר ארצות שונות, ביניהן Daventry (מסע המלך 1), Kolyma (מסע המלך 2), Llewdor (מסע המלך 3), Tamir (מסע המלך 4) ו-Serenia (מסע המלך 5).
הדמויות הראשיות בכל פרק בסדרה הן המלך גרהאם (King Graham) ובני משפחתו.
קיים רק יוצא מן הכלל אחד - "מסע המלך 8" - בו השחקן שולט על סר קונר מדבנטרי (Sir Connor of Daventry), האביר של המלך גרהאם.
המשחקים מכילים בתוכם סיפורים ודמויות מסיפורי מיתוס ואגדה רבים, כולל היפה והחיה, עוץ לי גוץ לי, כיפה אדומה והרוזן דרקולה.
המשחקים הראשון והשני מורכבים כל אחד מאוסף סיפורים כזה, ולאחר מכן בהדרגה המשחקים מתחילים לכלול כמות יותר גדולה של סיפורים ודמויות מקוריות.
ארבעת המשחקים הראשונים בסדרה הם בעלי ממשק מבוסס-טקסט הדורש מהשחקן להקליד את הפקודות שעל הדמות במשחק לבצע (כגון "קח טבעת").
המשחקים החמישי, השישי והשביעי בסדרה הם משחקים בעלי ממשק הצבעה והקלקה.
המשחק השמיני אינו משחק הרפתקאות קלאסי והוא משלב תכונות של משחקי תפקידים ופעולה.
בסך הכול יצאו לאור שמונה משחקים רשמיים בסדרה המקורית של "מסע המלך".
יצאו מספר המשכי מעריצים לא רשמיים, כגון The Silver Lining (שלא יצא במלואו).
כמו כן, יצאו מספר חידושים לא-רשמיים למשחקים בסדרה, כאשר הבולטים ביניהם הם אלה של חברת AGD Interactive.
משחקים אלה מוסיפים על הסיפור של המשחקים המקוריים, כך שלמשל החידוש למשחק השני מחבר את העלילה לזו של המשחק השמיני.
בשנת 2015 יצא משחק אתחול רשמי לסדרה, שנקרא "מסע המלך".
המשחק הוא משחק הרפתקאות המשלב סצנות אקשן.
המשחק מכיל גרסאות חדשות של חלק מהסיפורים מהמשחקים המקוריים, וכן חלקי עלילה שלא היו במשחקים המקוריים.
מסע דרך החלל הפנימי הוא מתקן שפעל בפארק השעשועים דיסנילנד שבקליפורניה.
המתקן נפתח ב-5 באוגוסט 1967, עם פתיחת ארץ המחר, ונסגר בשנת 1985 על מנת לפנות מקום לסטאר טורס - מתקן המבוסס על "מלחמת הכוכבים", סרטו של ג'ורג' לוקאס.
בכניסה למתקן: בלובי שבו נמצא התור הקירות מכוסים בתרשים של פתית שלג המהבהב מדי פעם.
בקצה החדר עומד מיקרוסקופ ענק שדרכו נוסעים מבקרים (ובצדו האחר נוצרת האשליה שהם הוקטנו).
באזור התור נשמעים ברמקולים קולם של מדענים שלכאורה עורכים ניסוי להקטנת אנשים.
המדען המספר במתקן מחליט שלא להיכנס לתוך הגרעין והמבקרים חוזרים ו"מוגדלים".
בזמן הנסיעה חזרה לתחנה רואים עין ענקית המביטה בנו דרך מיקרוסקופ.
אפקט זה היה אחד הפופולריים ביותר במתקן.
לאחר שהמתקן הוחלף בסטאר טורס, חלקים ממנו נשארו, לדוגמה: מבנה התור (בו רק התפאורה הוחלפה), והיציאה.
הסימולטור החדש עומד במקום בו בעבר עמד המיקרוסקופ הענק.
כיום, ניתן לראות למשך זמן קצר בסרט של "סטאר טורס" את המיקרוסקופ.
מתקנים קודמים שעמדו במקום זה:
המתקן שנמצא כיום במיקום זה: סטאר טורס
במרוצת השנים, הפכו המסעות לפולין לאחת התופעות החשובות בעיצובו של זיכרון השואה בסוף המאה ה-20, ולנקודת ציון משמעותית בחייהם של בני הנוער בישראל.
סביב המסעות התפתח דיון ציבורי ואקדמי נרחב, והוא חלק בלתי נפרד מהדיון על הוראת השואה ומקומה במערכת החינוך, דיון שהוא עצמו חלק מדיון רחב עוד יותר, על עיצוב זכר השואה בחברה הישראלית בכלל.
ג'קי פלדמן שעשה עבודת דוקטורט על המסע, טען שאין לראות במסעות לפולין טיול לימודי רגיל, אלא עלייה לרגל, במסגרת הדת האזרחית הישראלית.
מטרתו המרכזית של המסע היא לכונן מחדש את קדושתה של מדינת ישראל ולחזק את זיכרון השואה כזיכרון מרכזי באתוס של הדת האזרחית אצל בני הנוער.
עיצוב הזיכרון הקולקטיבי, המודע והלא מודע, אמור לשנות את המשתתפים במסעות ולהופכם לקורבנות, לניצולים-מנצחים העולים מחדש לארץ ישראל, ולבסוף לעדים של העדים, שעליהם מוטלת החובה להמשיך ולספר את שראו בפולין, ואגב כך לחזק את הנרטיב המציג את מדינת ישראל כתשובה הניצחת לשואה.
בכל שנה יוצאים עשרות אלפי בני נוער, תלמידי בתי ספר וחניכי תנועות נוער ישראלים, במועדים שונים (בדרך כלל בחודשים ספטמבר, אוקטובר, וסביב יום הזיכרון לשואה ולגבורה, באפריל), לסיור בפולין, בעיקר לאתרים הקשורים לשואה.
עיקר משתתפי המסעות הם בני נוער, כולל בני נוער יהודיים מקהילות בעולם, אך ישנו מספר גדל והולך של משלחות של חניכי קורסים בצה"ל וקציני קבע, ואף אנשי מילואים.
המסעות עצמם מהווים חוויה עמוקה לבני הנוער המשתתפים בהם.
במספר רב מאוד של חוברות, מאמרים, חיבורים ושירים, מתארים בני הנוער חוויה מרגשת מאוד, לפעמים מזעזעת; הם מבטאים תחושות רבות, ציוניות, יהודיות, ואוניברסליות.
הנערים ששבו מן המסע הם, לעיתים קרובות, אלו שיציגו בפני שאר הנערים את זכר השואה בבית הספר או בתנועה, ויערכו את טקס יום השואה הבא.
משרד החינוך מגדיר את מטרת המסעות כ"חיזוק השייכות הלאומית והזיקה להיסטוריה ולמורשת", בצד לימוד לקחים אוניברסליים.
המשלחות אמורות לעסוק במפגש עם זיכרון ושרידי השואה, בלימוד תולדות השואה ובחורבן שיצרה, וכן בלקחי השואה, הציוניים והאוניברסליים.
באופן מצומצם יותר אמורות המשלחות ללמוד על יהדות פולין, ובאופן מצומצם עוד יותר – על פולין עצמה.
המשלחת הראשונה יצאה ב-4 באפריל 1965, ביוזמת פרדקה מזיא, חברת המחתרת היהודית במלחמת העולם השנייה, שהגתה את הרעיון בעקבות השתתפותה במשלחת לציון 20 שנה למרד גטו ורשה ב-1963. המשלחת, שלוותה על ידי מזיא, שמחה הולצברג ויורק פלונסקי, השתתפה בטקס ציון 20 שנה לשחרור מחנה אושוויץ.
לאור ההדים החיובים מן הביקור, בשנה שלאחר מכן, באוגוסט 1966, יצאה משלחת שנייה, הפעם בחסות משרד החינוך.
משלחת זו לוּותה על ידי מזיא ביחד עם המפקח הארצי גרשון ברגסון והמפקח סימון בר-זמרא.
ב-1967 יצאה משלחת נוספת, אולם לאחר מלחמת ששת הימים באותה שנה, ניתקה פולין את יחסיה הדיפלומטיים עם ישראל והמסעות נפסקו.
משלחות הנוער לפולין חודשו ב-1983, והמשלחת הראשונה יצאה באותה השנה להשתתפות בטקסים לציון 40 שנה למרד גטו ורשה; משלחת זו הייתה מטעם "הקיבוץ הארצי השומר הצעיר", ובשנים שלאחר מכן יצאו משלחות נוער של ארגון זה לפולין.
ב-1988 התקיים "מצעד החיים" הראשון אשר נוסד על ידי אברהם הירשזון, ומאז גובש נוהל מסודר במשרד החינוך, ואלפי בני נוער יוצאים במסגרתו מדי שנה.
ההערכות הן כי בכל שנה יוצאים למסעות למעלה מעשרת אלפים בני נוער על פי סקר הלשכה המרכזית לסטטיסטיקה
משנת 1999, 56% מבתי הספר בחינוך העברי השתתפו בתוכנית משלחות הנוער לפולין.
המסעות לפולין עוררו מחלוקת וזעם בשנת 1999 בעקבות מקרה שבו תלמידי המשלחת למסע מבית חינוך אופק שבקיבוץ עברון הזמינו לחדרם במלון חשפנית והשתכרו בלילות.
התלמידים היוצאים למשלחת הם תלמידי כיתות י"א-י"ב; הרוצים בכך ברצונם בלבד והם הנושאים בעלויות הנסיעה למשלחת.
טרם הנסיעה למשלחת התלמידים עוברים הכנה לנסיעה לפולין, בהיבט הלימודי הרגשי וההתנהגותי.
למשלחות מתלווים בדרך כלל מורה, הנדרש לעבור השתלמות כהכנה ליציאה למסע; מדריך שהוסמך בקורס משותף למשרד החינוך וליד ושם, ואנשי עדות – ניצולי השואה, המספרים את סיפורם האישי בזמן הנסיעות הארוכות באוטובוס ובאתרים שונים, והצוות המנהלי של המשלחת כולל את ראש המשלחת וסגנו, רופא וחובש, ואנשי ביטחון המלווים את הקבוצה.
קבוצות רבות שומרות על קשר עם אנשי העדות גם אחרי הנסיעה; הם מוזמנים לטקסים בבית הספר, ובמובן מסוים הופכים לחלק מן המשלחת.
לפי הנחיות מנכ"ל משרד החינוך חובה לכלול בכל מסע את אתר מחנה ההשמדה אושוויץ.
הביקור באתרים נוספים נעשה על פי מטרות המסע, וסדר הביקור אמור להיות מגוון, ולאפשר הפוגה בין המפגשים הקשים עם מחנות ההשמדה.
רוב המשלחות מקיימות פעילות בשעות הערב, כמו שיחות עיבוד רגשות לקראת היום הבא ובעקבות אותו יום, ועוד.
מקובל שהמשלחות כולן מקיימות קבלת שבת בבתי כנסת בקרקוב או בוורשה.
כעיקרון, מתנהל המסע במשולש שבין הערים הגדולות ורשה, קרקוב ולובלין, בהן מסיירים התלמידים בגטאות וברבעים היהודיים לשעבר.
רבים מבקרים בעיר לודז', על כיכר המשלוחים ובית הקברות שבה, כמו גם בעיירות יהודיות לשעבר כגון ליז'נסק, גור (בורות הירי ביער זלוטה גורא), טיקטין ועוד.
התלמידים מבקרים באתרי מחנות המוות: מיידנק, טרבלינקה, אושוויץ-בירקנאו, פלאשוב, בלז'ץ, חלמנו ועוד, וכן באתרי הוצאה המונית להורג, כמו יער לופוחובה ויער הילדים.
גם הערים קיילצה וטרנוב נכללות לעיתים במסע.
מסעות של בתי ספר חילוניים כוללים גם אתרי "הפוגה" כמו מכרות המלח בווייליצ'קה, גני שופן בוורשה, העיירה זאקופנה ועוד.
לגבי אתרים נוספים, קיים שוני מהותי בין משלחות מבתי ספר ממלכתיים לבין משלחות מבתי ספר ממלכתיים-דתיים, אולפנות וישיבות תיכוניות.
בתי ספר ממלכתיים משלבים בסיור גם ביקור באתרים לא יהודיים בפולין (ובכלל זה אתרי תיירות שונים) הרי שמוסדות ממלכתיים דתיים נמנעים מכך באורח שכיח למדי, ומאידך נותנים מקום רב יותר לביקור בקברי צדיקים, באתרים המזוהים עם החסידויות השונות, וכדומה.
המסרים שהמסע נושא עמו לובשים לא פעם דמות שונה בתכלית, והם נעים בין מתן דגש אוניברסלי יותר לבין שאיפה לדגש יהודי יותר; דגש על שלילת שנאת זרים וגזענות וחינוך לערכים כמו סובלנות מול דגש רב יותר על ערכי מסורת ויהדות, וכדומה.
קשה להכליל, ויש גוונים רבים, כמעט כמספר המשלחות.
כלפי מבנה המסע נשמעות לא פעם טענות מצד גורמים שונים; ראשית, מצד הממשלה הפולנית, הדורשת מתן מקום רחב יותר לתרבות הפולנית ומבקרת את ההתמקדות במחנות המוות.
שנית, מצד אישי חינוך ובתי ספר דתיים המשמיעים, לצד הטענות כנגד כך שמשלחות חילוניות לא מקפידות על שמירת שבת וכשרות, טענות כנגד ביקור באתרי תרבות ומורשת פולניים וכנגד מתן משקל פחות מדי לאתרים המציגים את היהדות הדתית שלפני המלחמה.
לאחר השיבה מן המסע, מחייב משרד החינוך קיום מספר פעילויות כעיבוד לחוויות שחוו התלמידים בפולין.
לצד העובדה שמסעות אלו מלווים במראות קשים ובהתמודדות לא קלה מצד החשיפה לזוועות השואה ומחנות ההשמדה,
מסעות אלו מתאפיינים גם בגיבוש החברתי החזק שהם יוצרים,
הכולל בילוי תיירותי במדינת פולין, מעבר למסע עצמו,
וכן יצירת שיחות קבוצתיות בין הנערים למדריכים אשר מגבשות את כולם,
וביחד מעכלים את הרגשות שנצברו במהלך אותו יום.
במהלך המסע נערכים מספר רב של טקסים אשר לרוב מלווים בקריאת טקסטים מרגשים וסיפורים מתקופת השואה,
וכן חלק מבני הנוער שרים שירי זיכרון במהלך הטקסים אשר מתקיימים במחנות ההשמדה עצמן.
מחזה זה אשר מלווה בדגלים של מדינת ישראל מעורר ומעצים את תחושת היהודי בכל נער או נערה שיוצאים למסע.
מסעות בני הנוער מורכבים גם מפעילות תיירותית של הכרת מדינת ותרבות פולין;
כך למשל רוב המשלחות במהלך המסע עוצרות לחצי יום בשוק הגדול בעיר זקופנה שבפולין,
וכן בילוי של כמה שעות בעיר העתיקה של ורשא.
שם יכולים בני הנוער לראות את התרבות הפולנית ואת המבנים העתיקים הנמצאים בעיר,
וכן לקנות להם ולמשפחותיהם מזכרות מן הדוכנים העומדים לרשות העוברים והשבים.
לאורך כל המסע מקיימות הקבוצות טקסים בנקודות חשובות, כמו ליד הקרמטוריום בבירקנאו, והאנדרטה לזכר מרד גטו ורשה בוורשה.
לעיתים קרובות מתארגנים טקסים מאולתרים, בדרך כלל ביוזמת התלמידים, בנקודות נוספות.
הטקסים סובבים בדרך כלל סביב הפורמט המוכר בבתי הספר התיכוניים בארץ: קטעי קריאה, שירה ונגינה, הלקוחים בדרך כלל מהרפרטואר המוכר והמקובל באירועים כאלה.
גם ההתנהגות בטקסים אלו היא לפי קוד מוכר ומוסכם: כל חברי המשלחת לובשים את החולצה המיוחדת של המשלחת; מונפים דגלים הנישאים בידי חברי המשלחת; ועוד.
חלק כמעט בלתי נפרד הוא הדלקת נרות, מכל הסוגים, באתרי הזיכרון הללו.
נערכים גם טקסים בעלי רקע דתי: קבלת שבת, הנערכת בבית כנסת בעיר שבה נמצאת המשלחת, והמשותפת לכל המשלחות ולכל הקבוצות הנמצאות בעיר באותה שבת; ביקור בקברי צדיקים; ביקור באתרים חסידיים, כמו בית המדרש של אדמו"רי גור, שאותו מציינות משלחות – דתיות בעיקר – בריקוד, וכיוצא בזה.
קיימת אפשרות לכלול בתוכנית המסע של משלחות הנוער מפגשים עם בני נוער פולניים ואם מדובר במשלחות סטודנטים אז גם עם סטודנטים פולנים.
למפגשים אלו יש משמעות רבה מבחינה חינוכית, ותלמידים, חניכים וסטודנטים רבים הן מישראל והן מפולין מציינים אותם כחוויה משמעותית.
מאז שהחלו המסעות לפולין, מתנהל סביבם ויכוח סוער, המערב טיעונים רבים ושונים – חינוכיים, פסיכולוגיים, סוציולוגיים, אנתרופולוגיים, ועוד.
הביקורת על המסעות מגיעה ממוקדים שונים, ולפיכך יש בה טיעונים הסותרים לעיתים זה את זה.
להלן עיקרי הטיעונים בעד ונגד.
התומכים במסעות מעלים מספר טיעונים בעדם.
מטרת המסעות היא לחוות את שרידי תקופת השואה שעדיין זמינים על אדמת פולין, כדרך לשמר את זיכרון השואה, במישור הרגשי ובמישור התודעתי.
המסע מחזק את ההזדהות של התלמידים עם מדינת ישראל, עם זהותה הדמוקרטית, והרגישות לזכויות אדם.
המסע לפולין נועד ליצור קשר, חיבור, בין הנוער הישראלי לבין זכר השואה ושרידיה ועם אלף שנות יהדות פולין – חיבור לעבר, שנועד לחדד את המורשת הלאומית ואת הערכים האוניברסליים, זאת במקביל וכתוספת לעבודה החינוכית וללימוד המסודר של התכנים הקשורים בסיור.
המסע יוצר הזדהות וקשר מחודש עם התרבות היהודית, וקיים קונצנזוס לגבי הנחלת הרגשת שותפות הגורל עם העם היהודי במסגרת הנחלת השואה.
המחיר הכלכלי הכבד של הנסיעה יוצר, בהכרח, משלחות המורכבות מתלמידים מחתך סוציו-אקונומי מסוים, ומונע מתלמידים משכבות חלשות יותר להצטרף לנסיעה.
מצב זה, לטענת המתנגדים למסע, פוגע בזכות תלמידי ישראל לשוויון.
במשך הזמן, כשהמשלחות התמסדו למסע קבוע מדי שנה, פורסמה אפשרות של קיום מלגות לתלמידים שנזקקו לכך, מטעם מינהל חברה ונוער, הגוף האחראי על יציאת המשלחות, מטעם משרד החינוך.
תום שגב בספרו המיליון השביעי: הישראלים והשואה, טען כי המסע הוא עלייה לרגל, אך עלייה לרגל מעוותת – מן הארץ אל הגלות, ולא להפך, כפי שהיה ראוי להיות, ושהמסע הוא מעין פולחן מעוות של סגידה ביזארית לקיטש ומוות.
נטען כי הדגש במסעות הוא על השואה, והם אינם מלמדים מספיק על העולם העצום של חיים, תרבות ויצירה שהתקיים באלף שנות קיום יהודי במזרח אירופה.
דווקא מתוך היכרות עם עולם זה יבינו התלמידים טוב יותר את מלוא גודל האובדן.
התנהגויות בעייתיות האופייניות לגיל ההתבגרות עשויות להתרחש גם במהלך השהייה בפולין, ואלו פוגעות במשמעות המסע וחוטאות לזיכרון השואה.
אף על פי שמדובר בתופעה שולית, השלכותיה התדמיתיות על ישראל שליליות.
גימנסיה הרצליה החליפה את המסעות לפולין במסע של 5 ימים ברחבי מדינת ישראל בסיור בקבוצות אוכלוסייה שונות ובעלי צרכים מיוחדים, גם כדי להרים את אחוז ההשתתפות מ-55% ל-100% של התלמידים וגם כתגובה לדגש על הלאומניות במסעות לפולין.
לטענת תום שגב, המסע הוא למעשה הודאה בכישלונה של הציונות, שאינה יכולה לספק יותר זהות עם שורשים; יש במסע לפולין משום שחיקה בחוויה הישראלית-ציונית, והצורך בחוויה יוצאת דופן מצביע על משבר זהות חריף.
המסעות הם "עקיפה" של הציונות ושל המסרים שאותם מביעה מדינת ישראל; המסעות עלולים ליצור מוקד חדש של זהות יהודית, מוקד גלותי.
המסע כמופע של תיירות השואה , דוגמה של תיירות שחורה .
הנפת דגלי מדינת ישראל באתרי מחנות השמדה כפעולה המחטיאה את המוקדים האישיים ללימוד השואה ותולדות עם ישראל שהם קודם כל ביתו של התלמיד, משפחתו, הקהילה, ניצולי השואה כעדים ואתרי לימוד בארץ ובתפוצות.
נטען על ידי מספר אנשי שמאל, המסע נגוע בגוון פוליטי לאומני-דתי, ומחנך לסגירות ושנאת זרים; בכך מוזנח הכיוון ההומניסטי-אוניברסלי של לקחי השואה.
טענה זו פורסמה גם בדבריה של ניצולת השואה רות בונדי שהתפרסמו ביום הזיכרון לשואה בשנת 2013.
הגלות היא בית קברות שהמפגש עמה גורר השפעה רעה והרסנית.
השואה היא תולדה של "חרפת הגלות", ואין שום טעם לחזור למקום של חרפה.
התשובה האמיתית לאושוויץ היא ירושלים.
יש מי שמגדיר את המסעות לפולין כמפעל כלכלי-דתי מובהק, היוצר צורך במסעות ומבנה שלם של היצע וביקוש, יצירת מתווכים וסוכנים ומנגנון כלכלי שלם הקשור בהם, כתופעה דתית-כלכלית-פוליטית.
זהו מהלך דתי, הגזור מדת אזרחית ההולכת ונוצרת, ויש בה מושגים של קדושה, טרנסצדנטייה, ועוד.
באפריל 2023 נחתם הסכם חדש בין ממשלות ישראל ופולין.
הוא כלל בין היתר רשימה של אתרים מומלצים על ידי ממשלת פולין.
גורמים שונים בישראל וגם בפולין הביעו מורת רוח מהרשימה הזו בתואנה שחלק מהאתרים הנכללים ברשימה זו, בפרט מוזיאון 'החיילים המקוללים', מאדירים את שמם של שלקחו חלק פעיל בשיתוף פעולה עם הנאצים.
ביקורת בשל סכנות טראומה משנית
מחקר מצא בקרב 13.5% מתלמידי התיכון טראומה משנית חודש אחרי ביקור במחנה השמדה.
שר האוצר לשעבר אברהם הירשזון הורשע בין השאר בשימוש לרעה בכספי מצעד החיים.
בינואר 2016 נחשף קרטל של משרדי נסיעות על ידי משטרת ישראל ורשות ההגבלים העסקים בחשד שתאמו מחירים והפקיעו את עלויות נסיעות המסע לפולין.
נעשו כמה מחקרים פסיכולוגיים לגבי מסעות אלו, וכאן נציין כמה נקודות עיקריות, מתוך מחקריהן של לב ושל גרוס.
במהלך המסע מתרחשת חשיפה חריפה לנושא קשה וטעון כמו השואה, חשיפה המחדדת שאלות ולבטים אצל בני הנוער, בדיוק בגיל ההתבגרות, שבו הם נמצאים בשלב גיבוש זהותם האישית.
המסעות מאפשרים הזדמנות לגיבוש זהות מעין זה, תוך שיתוף ותמיכת קבוצת העמיתים.
אף על פי שיש במסע אלמנטים של "מסע חניכה", הרי שהנסיעה בקבוצה תומכת מאוד במהלך האישי.
המסע לפולין מזמן לבני הנוער התמודדות עם נושא המוות והאובדן, ויוצר מצבי לחץ.
חלק מן ההתמודדות היא בעזרת טקסי אבל וריטואלים קבועים ומוכרים.
רמת הידע של המשתתפים במסע עולה, וכך גם רמת ההבנה של התלמידים.
רגשות הפחד והכעס לא השתנו בעקבות המסע, לעומת רגש הגאווה הלאומית והאמונה בכוח ההישרדות היהודי, שהתגברו.
רגש השנאה, באופן מפתיע, נחלש בעקבות המסע.
ככלל, המסע "משכנע את המשוכנעים", והמחקרים לא מצאו שינוי בדעותיהם של הנערים והנערות שיצאו למסע – לא מימין שמאלה ולא להפך – אלא בעיקר חיזוק הדעות שהיו להם לפני המסע.
מסע הפלאים של נילס הולגרסון (בשוודית: Nils Holgerssons underbara resa genom Sverige, בעברית: "המסע המופלא של נילס הולגרסון ברחבי שוודיה") הוא ספר ילדים מאת הסופרת השוודית סלמה לגרלף שיצא לאור לראשונה בשני חלקים ב-1906 ו-1907. הספר תורגם ליותר מ 30 שפות.
הספר מתאר את קורותיו של נילס, ילד שובב החי בחווה בשוודיה.
נילס הוא עצלן וחסר כל התחשבות בזולת, המתאכזר לחיות בחווה של הוריו.
כעונש על מעלליו הוא מכווץ לגודל של ננס (על ידי גמד שהוא התעלל בו) ומקבל גם את היכולת לדבר עם בעלי החיים.
נילס מצטרף בעל כרחו לאווזי הבר למסע הרפתקאות ברחבי שוודיה, במהלכו הוא רוכב על אווז בשם מרטין (בסדרה המצוירת האווז כונה "מולי" ולנילס צורף אוגר בשם אוגי שלא הופיע בספר).
במהלך המסע אופיו של נילס משתנה והוא הופך לידיד החיות.
בסוף הסיפור חוזר נילס להיות כאחד האדם, אך מזגו שהשתנה לטובה מלווה אותו בהמשך חייו.
מסעו של נילס הוא סיפור מסגרת לסיפורי-עם, מעשיות ואנקדוטות משוודיה, אליהן נחשף נילס במהלך המסע.
הספר הוזמן מלגרלף על ידי הוועדה לבתי הספר היסודיים בשוודיה בראשות המורה הראשי דאלין, ככלי עזר לשיעורי גאוגרפיה והכרת המולדת השוודית.
לצורך הכנת הספר סיירה לגרלף בשוודיה במשך שלוש שנים.
ההשראה לכתיבתו של הספר במתכונת של אגדת ילדים הגיעה ללגרלף על בסיס האנתולוגיה "ספר הג'ונגל" של רודיארד קיפלינג, שיצא לאור שנים ספורות קודם לכן.
מסתבר שדרך כתיבתה עוררה עליה את זעמם של השמרנים והקפדנים במורים, ופה ושם אף נאלצה לערוך בו תיקונים להתאימו לדרישותיהם, שלא תמיד עלו בקנה אחד עם הללו של הילדים.
כיום, דמותו של נילס הקטן והאווזים מתנוססת על שטר הכסף השוודי בערך 20 קרונות.
על בסיס הספר הופקה לטלוויזיה ב-1980 סדרת האנימה "נילס הולגרסון", המרחיבה את הסיפור המקורי כמעט לבלי היכר.
המהדורה העברית הראשונה של הספר ראתה אור בהוצאת עם עובד בשנת 1943 בתרגומו של חיים שלום (ח"ש) בן אברהם.
ההוצאה הוציאה מהדורה חדשה של הספר בשנת 2006, במסגרת חגיגות מאה השנה להוצאתו הראשונה של הספר בעולם.
הספר יצא גם בהוצאת מסדה וכיום בהוצאת מודן הוצאה לאור בתרגום של ש.
יורם, בשם "מסע הפלאים של נילס בחברת אוזי-הבר".
בשנות ה-60 והשבעים של המאה העשרים, הושמע הסיפור כתסכית בהמשכים, בתוכנית הרדיו "לאם ולילד" בקול ישראל.
הפתיח של התסכית, שהושר על ידי הזמר אברהם פררה ומקהלת ילדים, זכה לפופולריות רבה והפך לשיר ילדים בזכות עצמו.
את נילס הולגרסון גילם בקולו אריה אלדד.
עיתון הילדים "אצבעוני" פרסם בשנות השישים גרסה מעובדת בה הועברה עלילת הסיפור לישראל.